Ne ouezer ket kalz tra diwar-benn e vuhez a-raok men em gavje e Praha. Gouzout a reer e kemeras perzh e lez ar Pab en Avignon. Eno eo e kejas gant Charlez IV hag a ginnigas dezhañ lakaat sevel un iliz-veur evit eskob Praha a oa bet lakaet da archeskopti. Kregiñ a reas ar chanter e 1344 hag e reas war e dro betek e varv e 1352. E Hradčany en em stalias Mazhev Arras. Adalek 1356 e voe kendalchet ar chanter gant Peter Parler.